पाएं अपने शहर की ताज़ा ख़बरें और फ्री ई-पेपरडाउनलोड करें
लॉकडाउन के दौरान विशेष कार्य या व्यापार आदि को लेकर प्रतिदिन आने-जाने के लिए जिला प्रशासन ने ऑनलाइन पास की सुविधा दी है। वहीं किसी विशेष कार्य के लिए निजी वाहन के परिचालन के लिए भी ई-पास बनाया जाएगा। बताया गया कि इसकी ऑनलाइन व्यवस्था serviveonline.bihar.gov.in पर है। इसके बारे में डीपीआरओ ऋषभ राज ने बताया कि ई-पास के लिए आवेदन प्राधिकृत पदाधिकारी को ऑनलाइन प्राप्त होंगे। वहीं अधिकारिक व्यापार (जिले के भीतर) के ई-पास के लिए एसडीओ और अधिकारिक व्यापार, व्यक्तिगत (जिले के भीतर, अंतर जिला/अंतर राज्य) ई पास निर्गत करने के लिए एडीएम को प्राधिकृत पदाधिकारी बनाया गया है। गृह विभाग की ओर से लागू लॉकडाउन को लेकर सार्वजनिक परिवहन, स्वास्थ्य सेवा से जुड़े वाहन, अनुमान्य कार्यों से संबंधित कार्यालयों के सरकारी वाहन व उनके कर्मियों के निजी वाहन, वैसे निजी वाहन, जिसमें हवाई जहाज या ट्रेन के यात्री यात्रा कर रहे हो और उनके पास टिकट हो, अंतर राज्य मार्गों पर अन्य राज्यों को जाने वाले निजी वाहन, ई पास प्राप्त निजी वाहन तथा सभी प्रकार के मालवाहक वाहन को छोड़कर वाहनों का परिचालन बंद रखने का निर्देश दिया गया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn